Ajankohtaista | Finncon 2018 | Turku 14.–15.7. 2018
Kävijänäkökulma Finncon 2018:sta – palautekyselyn tulokset
Posted by Johanna on 1.11.2018
Millainen oli Finncon 2018 kävijöiden silmin? Ohjelmaltaan kiinnostava, mutta olosuhteiltaan varsin helteisä, summaa conissa toteutettu kysely. Kyselyssä selvisi myös, että keskimääräinen Finncon-kävijä on 26–35-vuotias, yksin liikkeellä oleva nainen, joka vierailee tapahtumassa vakituisesti. Hajonta vastaajien joukossa oli kuitenkin suurta, eli Finncon vaikuttasi ilahduttavasti kokoavan yhteen spefiharrastajia ikään, sukupuoleen ja kokemukseen katsomatta.
Lisää kyselyssä saadusta palautteesta voi lukea Juhani Mönkkösen kirjoittamasta koonnista, joka julkaistiin myös Turun Science Fiction Seuran julkaiseman Spin-lehden numerossa 2/2018. Samasta numerosta voi lukea myös esimerkiksi kolmen conitealaisen muisteloita tapahtuman järjestämisen vaiheista.
Liki 150 vastausta keränneen kyselyn toteutti Sari Polvinen. Kyselyn tavoitteena oli selvittää conin kävijäkunnan rakennetta ja kokemuksia siitä, mikä conissa toimii ja missä asioissa jäi parantamisen varaa tuleviin vuosiin. Kiitos kaikille kyselyyn vastanneille ja palautetta eri kanavissa antaneille!
Con-nostalgiaa!
Posted by Johanna on 28.7.2018
Yleiskuvia conista
Kuvauspisteen satoa
Conzinet sähköisessä muodossa. Päätoimittaja on lupaillut myös neljättä numeroa ilmestyväksi conin jälkeen.
Filkkifriikkien iltabileissä esittämät filkit.
Namedroppauspaneelissa con-lauantaina suositellut teokset.
Finncon 2018 on ohi!
Finncon 2018 on nyt ohi!
Ps. Meille saa mielellään toimittaa conraportteja, kuten bloggauksia! Linkkaa omasi osoitteeseen tiedotus@2018.finncon.org.
Vastaa myös kävijäkyselyymme ja kerro, millainen conisi oli. Kysely sulkeutuu 31.7. ja tuloksista raportoidaan myöhemmin.
Sunnuntain palkintosadetta
Posted by Johanna on 15.7.2018
Con-sunnuntain aikana on ehditty jakaa monia palkintoja. Heti alkupäivästä julkistettiin Tähtifantasia- Atorox-, Nova- ja vuoden spefigradu -voittajat.
Tähtifantasia-palkinto jaettiin ensimmäisenä sunnuntaiaamupäivällä. Palkinnon voitti David Mitchellin romaani Luukellot. Kirja on myynnissä myös conissa Turun Sarjakuvakaupan pöydällä Naturan 1. kerroksessa.
Tähtifantasia on Helsingin Science Fiction Seura ry:n julkaisema palkinto, jonka raati jakaa menneen vuoden parhaalle suomeksi julkaistulle fantasiakirjalle. Se on tieteiskirjoille jaettavan Tähtivaeltaja-palkinnon sisarpalkinto.
Vuoden 2018 Atorox-palkinnon voitti Jenny Kangasvuon novelli Musta otsa. Toisen sijan sai Emma Keski-Kuhan novelli Mansikkakakku. Kolmannella sijalla oli Terhi Tarkiaisen Muistot putoilevat meistä. Turun Science Fiction Seura ry:n jakama palkinto myönnetään parhaalle edellisenä vuonna julkaistulle kotimaiselle tieteis- tai fantasianovellille. Voittaja valitaan äänestyksellä, johon kaikki halukkaat saavat osallistua.
Turun Science Fiction Seura ry on jakanut Atorox-palkinnon vuodesta 1983 lähtien. Tänä vuonna palkinnosta kilpaili 23 novellia, ja äänestämässä oli 60 scifin ja fantasia ystävää.
Samassa yhteydessä julkaistiin myös vuoden 2018 Nova-kilpailun tulokset. Kisan voitti Jasmin Kuusela novellillaan Parveke taivaan laidalla. Toinen sija jaettiin Milka Hakkarasen (Kumskin lapset) ja Kaj Syrjäsen (Lajinsa ainoa) kesken.
Nova on science fiction- ja fantasianovellien kirjoituskilpailu, ja sen tarkoituksena on sekä kannustaa kirjoittamaan että kouluttaa kirjoittajia. Kilpailun järjestävät Suomen tieteis- ja fantasiakirjoittajat ry, Turun Science Fiction Seura ry ja Turun yliopiston tieteiskulttuurikabinetti ry.
Vuoden spefigradu
Suomen science fiction- ja fantasiatutkimuksen seura ry Finfarin vuoden spefigradu -palkinto myönnettiin Silja Korkeamäelle. Korkeamäen pro gradu -tutkimus ”It’s turning into a horror story”: Intermediaalisuus ja lajikytkökset pelin Alan Wake kertovissa teksteissä on hyväksytty suomen kielen ja kirjallisuuden oppiaineessa Tampereen yliopistossa keväällä 2017.
Palkinto jaettiin tänä vuonna ensimmäistä kertaa.
Lue conzinet sähköisesti!
Posted by Johanna on 14.7.2018
Finnconissa ilmestuneet Conzinen numerot:
ConZine1
ConZine2
ConZine3
Ohjelmamuutoksia! Katso ajantasainen ohjelma netistä tai muutoslehtisestä
Conin ohjelmaan on tullut muutamia viime hetken muutoksia. Ohjelman viimeisin versio (12.7.) on saatavilla netissä (conin sivut, Kompassi ja KonOpas) sekä conin infossa jaettavassa lisälehdessä.
Muutokset koottuna:
Buffy 20 vuotta -paneeli
Siirtynyt saliin XV, lauantaille klo 11.00-11.45
Siirtynyt saliin X, sunnuntaille klo 14.00-14.45
Minne menet, genre?
Siirtynyt saliin XVII, lauantaille klo 14.00-14.45
Merja Polvisen kunniavieraspuhe ei ole ohjelmakirjassa ilmoitetussa ajassa ja paikassa. Hänen puheensa voi kuulla Quantumissa Auditoriossa klo 11.00 alkaen.
Vaihtoehtoisten todellisuuksien kielet puuttuu ohjelmakirjasta. Se on lauantaina klo 13.00-14.45.
Maria Turtschaninoffin kunniavieraspuhe (su klo 11-11.45) on englanniksi.
Signeerauspisteen aikataulu
Tapahtumassa on signeerauspiste, jolla voi pyytää omistuskirjoitusta kirjailijoiden teoksiin. Piste on Quantumin toisen kerroksen aulassa, ja sinne pääsee kätevästi esimerkiksi Naturan kulkuputkea pitkin.
14.00-14.30 Haamu Kustannus: Ilkka Auer ja Jaana Ala-Huissi
11.00-11.30 Nysalor
(14.00-14.30 Osuuskumma, varmistumatta)
Kunniaverasohjelma
Viikonlopun aikana on monta mahdollisuutta tavata kunniavieraita. Jokaisella kunniavieraalla on kunniavieraspuhe, he tuomaroivat naamiaisia, ja osallistuvat paneelikeskusteluihin. Kirjailijakunniavierailla on myös signeeraustilaisuus ja Q&A-sessio, ja heidän kanssaan voi istahtaa vapaamuotoisesti kahville Galilein kahvilassa pidettävissä Kaffeeklatscheissa.
Koko kunniavierasohjelma